Finala mică nu a fost stabilită până la următoarea ediție, astfel că formatul turneului din 1930 este unic în sensul că nu s-a făcut o departajare între echipele de pe locurile trei și patru. Unele surse, precum un buletin FIFA din 1984, susțin incorect faptul că s-ar fi jucat un meci pentru stabilirea locului al treilea, care ar fi fost câștigat de Iugoslavia cu scorul de 3–1. Datele diferă și cu privire la data stabilirii unui astfel de meci. Conform unei cărți lansate de Hyder Jawad în 2009, Iugoslavia a refuzat să joace un meci pentru locul al treilea deoarece au fost nemulțumiți cu arbitrajul din meciul din semifinale cu Uruguay.